Louis Colin de La Biochaye

Christian-Louis-Marie Colin de La Biochaye, pe Collin de La Biochais, ganet d'an 21 a viz Genver 1750 e Kastellbriant ha marvet d'an 13 a viz Kerzu  1813 e Roazhon, a oa ul livour breizhat.

 Buhezskrid 
Christian-Louis-Marie Colin de La Biochaye a oa mab da François Colin de La Biochaye, prezidant ar reketoù e Breujoù Breizh, ha da Louise Moricette Saget de la JonchèreDielloù Kastellbriant - Saint-Jean-de-Béré, rejistr ar bloaz 1750 (vue 26/32)..

Mont a reas e-barzh Skol an artilherezh Bapaume e 1769.

Dimezhiñ a reas ouzh Pauline Charlotte Martin de Boistaillé e 1778.

Kuzulier e voe e Breujoù Breizh, ha prezidant ar reketoù war-lerc'h e dad adalek an 8 a viz Ebrel 1778Notes sur les familles Collas de La Barre ou de La Baronnais.Annuaire de la noblesse de France et des maisons souveraines de l'Europe  gant M. Borel d'Hauterive, 1913, Pariz, Bureau de la Publication, 69 (71e année), p.417.Mutations - Sceau du 27 janvier 1785 e Journal de Paris, 1, Pariz, Impr. du Journal de Paris, 29 a viz Genver 1785, nv29, p.123.. Gwerzhañ a reas ar garg-se e miz Genver 1785 a-benn en em ouestlañ d'e voemenn : al livouriezh. Dont a reas da vezañ arbennik war an divuhez hag al livadurioù doareoùChristian-Louis-Marie Colin de La Biochaye (Châteaubriant, 1750 – Rennes, 1813) - 7. La Leçon de dessin, 1804e 1600-1900 - Tableaux, sculptures, dessins (katalog diskouezadeg), Galerie Terrades, Pariz, miz Here 2018, p.20-21, lenn enlinenn(pdf)..

E-pad an Dispac'h gall e savas renabl an oberennoù seziset diouzh ar gloer hag an Divroidi e Roazhon, diazez dastumad ar mirdi da zont, asambles gant Jean-Baptiste Pasté, livour livadurigoù. Met adalek 1796 ne gendalc'has ket e labour er melestradurezh, ha Pasté a zeuas da vezañ mirour kentañ Mirdi an Arzoù-kaer Roazhon.

E daolennoù, bihan atav, pizh ha deskrivus, a zo dezverkus awalac'h, dre o danvez kenkoulz hag o stil, da arz dibenn an XVIII kantved. 

Mervel a reas e Roazhon d'an oad a 63 bloazDielloù Roazhon, akta a varv ar bloaz 1813 (vue 173/194)..

 Oberennoù en dastumadoù publik 
 Roazhon, Mirdi an Arzoù-kaer : La Mauvaise nouvelle« La Mauvaise nouvelle - Christian-Louis-Marie Colin de La Biochaye [dielloù] », notice no 00000094600, sur la plateforme ouverte du patrimoine, diaz Joconde, ministrerezh gall ar Sevenadur.. (1790) ; Le Serment au dieu Mars (1796)
 Pariz, Mirdi al Louvre : La tireuse de cartes« La tireuse de cartes - Christian-Louis-Marie Colin de La Biochaye [dielloù] », notice no 00000106505, sur la plateforme ouverte du patrimoine, diaz Joconde, ministrerezh gall ar Sevenadur.. (1804)

 Notennoù ha daveoù 

 Gwelet ivez 
 Levrlennadur 
 La peinture religieuse en Bretagne aux XVIIe et XVIIIe siècles gant Maud Hamoury, Gwaskoù skol-veur Roazhon, 2010,  , 614 p., 419 p., lenn enlinenn.

Rummad:Livourien an XVIIIvet kantved
Rummad:Livourien an XIXvet kantved
Rummad:Livourien Breizh
Rummad:Reizhaouerien Breizh
Rummad:Ganedigezhioù 1750
Rummad:Marvioù 1813
Rummad:Kuzulierien Breujoù Breizh